عؤمور یولاریندا آغاردی بیرچك
آی ائللر ، آتالار عالیم دی گئرچك
جوت اولسا میلچك ده قالیب گله جك
تك اولان آصلانا یازیغیم گلیر .
خیلقتین سیررینی دویا بیلمیرم
هر سؤزو آشیكار دئیه بیلمیرم
نییه سیزیلداییر ، نییه بیلمیرم
ناله لی كامانا یازیغیم گلیر .
گؤزومدن یاش آخیر اوزومه دن - دن
آمان آی آیریلیق اولمویایدین سن
بیر اؤلوم یاخشیدی سئویلمه مكدن
طالعسیز جاوانا یازیغیم گلیر .
ایگید ار آدلانار غئیرت اولاندا
اوزده حیا اولار ، عیصمت اولاندا
دیل بیلمز نادانا قیسمت اولاندا
اهلی - حال جانانا یازیغیم گلیر .
بیر آن چاتیلمازمی قاشی اووچونون
آخمازمی گؤزوندن یاشی اووچونون
دینده گول-لسی ناشی اووچونون
یارالی جئیرانا یازیغیم گلیر .
دؤورون گردیشینه اویا بیلمه ییب
قلبیندن قوباری یویا بیلمه ییب
عشقینی كیمسه یه دئیه بیلمه ییب
گیزلیجه یانانا یازیغیم گلیر .
ظالیم زامان كیمی ائتدی بختییار
اوركلرده كدر ، حسرت ، اینتیظار
آمان آللاه داغلار بویدا دردی وار
بهمن تك اوزانا یازیغیم گلیر .
بهمن وطن اوغلی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab